SET ดิ่งหนัก60จุด นิวโลว์รอบ3ปี ฟาก “ดาวน์ฟิวเจอส์” วูบ727จุด วิตก “โควิด-19” ฉุดเศรษฐกิจ
SET ดิ่งหนัก60จุด นิวโลว์รอบ3ปี ฟาก“ ดาวน์ฟิวเจอส์” วูบ727จุด วิตก "โควิด-19" ฉุดเศรษฐกิจ โดยดัชนีปิดตลาดวันนี้ ที่ระดับ 1,435.56 จุด ลบ 59.53 จุด หรือ 3.98% มูลค่าการซื้อขาย 7.64 หมื่นล้านบาท
17 เม.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,435.56 จุด ลบ 59.53 จุด หรือ 3.98% มูลค่าการซื้อขาย 7.64 หมื่นล้านบาท โดยดัชฯปรับตัวลดลงทำจุดต่ำสุดในรอบกว่า 3 ปี นับตั้งแต่ดัชนีฯอยู่ที่ระดับ 1,412.82 จุด เมื่อวันที่ 13 ต.ค. 2559 ขณะที่ดัชนีดาวโจนส์ล่วงหน้า ณ เวลา 17.28 น. (ตามเวลาประเทศไทย) อยู่ที่ระดับ 28,255.00 จุด ลบ 727 จุด หรือ 2.51%
10 หุ้นกดดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ปรับตัวลงแรงจากความกังวลการแพร่ระบาดเชื้อไวรัสโควิด-19 ในหลายภูมิภาค ล่าสุดมีจำนวนผู้ติดเชื้อในอิตาลีและเกาหลีใต้เพิ่มขึ้น ทำให้หลายประเทศปิดกั้นพรมแดนเพื่อป้องกันการแพร่ระบาด ทำให้โอกาสเศรษฐกิจชะลอตัว ขณะที่การอภิปรายไม่ไว้วางใจรัฐบาลวันนี้ยังมีน้ำหนักไม่มากนัก
ทั้งนี้ การปรับตัวลงของดัชนี SET วันนี้เป็นการปรับตัวลงต่ำสุดในรอบ 3 ปี สำหรับแนวโน้มพรุ่งนี้มีโอกาสอ่อนตัวต่อ จากที่เห็นดัชนีดาวน์โจนส์ฟิวเจอร์สร่วงไปกว่า 700 จุด และราคาน้ำมันปรับตัวลง จึงยังต้องจับตาสถานการณ์การแพร่ระบาดไวรัสโควิด-19 ว่าจะมีเพิ่มขึ้นหรือลดลงอย่างไรทั้งในประเทศอื่นและในไทย
พร้อมให้แนวรับที่ 1,430 -1,440 จุด แนวต้านให้ไว้ที่ 1,460-1,475 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CRC      มูลค่าการซื้อขาย 5,698.81 ล้านบาท  ปิดที่   36.50 บาท ลดลง  4.75 บาท
GULF     มูลค่าการซื้อขาย 4,213.70 ล้านบาท  ปิดที่  185.50 บาท เพิ่มขึ้น 3.50 บาท
AOT      มูลค่าการซื้อขาย 3,660.34 ล้านบาท  ปิดที่   63.25 บาท ลดลง  2.00 บาท
PTT      มูลค่าการซื้อขาย 3,444.80 ล้านบาท  ปิดที่   42.75 บาท ลดลง  1.75 บาท
CPALL    มูลค่าการซื้อขาย 2,813.15 ล้านบาท  ปิดที่   68.25 บาท ลดลง  2.50 บาท
 
ตลาดหุ้นเอเชีย
